Chinni Sharopova. Chinni Sharopova (1929-yil, Buxoro tumani, Buxoro viloyati, Oʻzbekiston SSR, SSSR — ?) — paxtakor, Sotsialistik Mehnat Qahramoni (1957), KPSS aʼzosi (1953). Tarjimayi holi. Chinni Sharopova 1929-yil, Buxoro viloyati, Buxoro tumanida tavallud topgan. 1967-yilda Toshkent Qishloq xoʻjaligi institutini tamomlagan. 1950-yilgacha Buxoro tumanidagi „Lenin“ (sobiq „Yoʻlboshchi“) kolxozida kolxozchi, 1954—1958-yillari Qavola-Mahmud qishloq soveti, 1958—1961-yillarda Engels nomli kolxoz, 1961—1962-yillari Galaosiyo qishloq soveti raisi boʻlib ishlagan. 1967-yildan Buxoro tumani ijroiya komiteti raisi oʻrinbosari boʻlgan. Sharopova boshchiigidagi Engels nomli kolxoz paxtachilikni rivojlantirishda yuqori koʻrsatkichlarga erishgan. 6-chaqiriq SSSR Oliy Soveti (1958—1962), 4—5-chaqiriq OʻzSSR Oliy Soveti deputati boʻlgan.